Na osnovu člana 2.2. i 2.12. Izbornog zakona Bosne i Hercegovine ("Službeni glasnik BiH", broj: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22 i 67/22), člana 7. i 8. Uputstva o utvrđivanju kvalifikacija, broju, imenovanju, obuci i razrješenju članova izborne komisije osnovne izborne jedinice u Bosni i Hercegovini ("Službeni glasnik BiH", broj: 1/22, - Prečišćeni tekst i 13/22) i Odluke Općinskog vijeća Stari Grad Sarajevo o objavljivanju Javnog oglasa za imenovanje 1 (jednog) člana Općinske izborne komisije Stari Grad Sarajevo, broj: 02-45-753/22 od 29.12.2022. godine, Općinsko vijeće Stari Grad Sarajevo, objavljuje

**J A V N I O G L A S**

 **za imenovanje 1 (jednog) člana Općinske izborne komisije Stari Grad Sarajevo**

Objavljuje se Javni oglas za imenovanje 1 (jednog) člana Općinske izborne komisije Stari Grad Sarajevo.

Uslovi koje kandidat mora ispunjavati:

**I-OPĆI USLOVI:**

Kandidat za člana Općinske izborne komisije treba ispunjavati sljedeće opće uslove:

1. da je osoba sa pravom glasa

2. da je osoba koja posjeduje odgovarajuću stručnu spremu i iskustvo u provođenju izbora

**II-POSEBNI USLOVI:**

 Pored općih uslova, osoba koja je kandidat za člana Općinske izborne komisije, mora ispunjavati sljedeće posebne uslove:

1. da ima prebivalište na području općine Stari Grad Sarajevo

2. da ima završen fakultet, odnosno VII/1 stepen stručne spreme ili završen fakultet Bolonjskog sistema studiranja sa najmanje 180 ETCS i

3. da posjeduje iskustvo u provođenju izbora.

 Pod iskustvom u provođenju izbora podrazumijeva se:

- članstvo u izbornoj komisiji

- članstvo u biračkom odboru na izborima obuhvaćenim Izbornim zakonom BiH.

 Sastav izborne komisije je multietičan, tako da odražava zastupljenost konstitutivnih naroda, uključujući i ostale, u izbornoj jedinici za koju se organ nadležan za provođenje izbora osniva, vodeći računa o posljednjem popisu stanovništva provedenom na državnom nivou.

 U sastavu izborne komisije nastojat će se osigurati zastupljenost polova u skladu sa Zakonom o ravnopravnosti polova u Bosni i Hercegovini, osim ako se izborna komisija sastoji od tri člana kada ravnopravna zastupljenost postoji u slučaju kada je jedan od polova zastupljen s 1/3 od ukupnog broja članova.

 Član izborne komisije može biti predsjednik ili sudija redovnog suda, sekretar općinskog vijeća, odnosno skupštine općine i skupštine grada, odnosno gradskog vijeća, lica profesionalno zaposlena u općinskim organima uprave i druga lica, ako ispunjavaju uslove određene članom 2.2 Izbornog zakona BiH, a nemaju smetnji iz člana 2.3 Izbornog zakona BiH.

 Za člana Izborne komisije ne može biti imenovano lice (član 2.3. Izbornog zakona BiH):

1. koje se ne može kandidirati u smislu odredaba članova 1.6, 1.7. i 1.7. a) Izbornog zakona BiH;

2. koje je član najvišeg izvršno-političkog organa političke stranke ili koalicije (predsjednik,

potpredsjednik, generalni sekretar, sekretar ili član izvršnog odbora ili glavnog odbora);

3. koje je nosilac izabranog mandata ili član izvršnog odbora organa vlasti, osim u slučajevima predviđenim članom 2.12 stav (4) Izbornog zakona BiH;

4. koje je kandidat za izbore za bilo koji nivo vlasti;

5. kojem je izrečena kazna za radnju koja predstavlja težu povredu izbornih zakona ili propisa za koju je lično odgovorno, u posljednje četiri godine, računajući od dana pravosnažnosti odluke.

 Član Općinske izborne komisije ne može biti zastupnik, odnosno punomoćnik političkog subjekta, koji učestvuje na izborima, niti lice koje je pravosnažnom sudskom presudom osuđeno na kaznu zatvora u trajanju od šest mjeseci ili duže.

 Član Općinske izborne komisije ne može biti lice koje obavlja izvršnu funkciju, kako je utvrđeno odredbom člana 1.8 stav (6) Izbornog zakona BiH niti lice koje je aktuelni kandidat ili je bio kandidat za bilo koji nivo vlasti na posljednjim općim i/ili posljednjim lokalnim izborima.

**III-POTREBNA DOKUMENTACIJA:**

Prilikom prijavljivanja na Javni oglas, kandidati su dužni dostaviti sljedeću dokumentaciju:

1. Prijavni obrazac sa kontakt podacima: ime, prezime, ime oca, adresa, broj telefona za kontakt, e-mail adresa, podatke o trenutnom zaposlenju (Naziv poslodavca i radno mjesto, odnosno poslovi koje kandidat trenutno obavlja), naznaka da li se radi o kandidatu muškog ili ženskog spola, listu dostavljenih dokumenata i svojeručni potpis podnosioca prijave, te dokumente koji dokazuju ispunjavanje uslova iz Javnog oglasa i to:
2. Dokaz o stručnoj spremi kandidata (ovjerena fotokopija diplome o stečenoj stručnoj spremi kandidata, nostrifikovanu-priznatu diplomu ukoliko fakultet nije završen u Bosni i Hercegovini, uključujući i diplome stečene nakon 06.04.1992. godine, u nekoj od država nastalih raspadom SFRJ, a u skladu sa propisima nadležnog organa koji vrši nostrifikaciju-priznavanje inostranih diploma)
3. Dokaz o izbornom iskustvu kandidata, koji mora sadržavati podatke o nazivu izborne komisije i mandatnom periodu, odnosno vrsti i godini izbora i nazivu biračkog mjesta, u kojem je imenovani kandidat bio član biračkog odbora, te podatak da je imenovani kandidat bio angažovan u radu biračkog odbora i obavljao ovu dužnost
4. Dokaz o naučnom zvanju i/ili položenom pravosudnom ispitu i/ili o nosiocu pravosudne funkcije i/ili prisustvu obukama u organizaciji Centralne izborne komisije BiH (ukoliko kandidat posjeduje navedeno, odnosno ispunjava uslove da bude dodatno bodovan)
5. Obrazac PBA-3 o prebivalištu kandidata (ne stariji od tri mjeseca, od dana izdavanja od strane nadležnog organa)
6. Izjavu o nacionalnom izjašnjenju kandidata, sa posljednjeg popisa stanovništva u Bosni i Hercegovini, svojeručno potpisanu i ovjerenu kod nadležnog organa
7. Izjavu imenovanog kandidata da nije obuhvaćen odredbama člana 2.3 Izbornog zakona BiH, svojeručno potpisanu i ovjerenu od strane nadležnog organa - (Prilog 5. Uputstva)
8. Izjavu da nije bio kandidat za bilo koji nivo vlasti na posljednjim općim i/ili posljednjim lokalnim izborima, svojeručno potpisanu i ovjerenu od strane nadležnog organa (član 4. stav (2) Uputstva)

**IV-TRAJANJE MANDATA:**

 Mandat člana Općinske izborne komisije traje sedam godina i teče od dana davanja saglasnosti Centralne izborne komisije BiH na odluku o imenovanju člana izborne komisije donesenu od strane nadležnog organa.

**V-ROK ZA PODNOŠENJE PRIJAVE:**

 Rok za podnošenje prijave na Javni oglas je osam dana od dana objavljivanja oglasa.

**VI– DOSTAVA PRIJAVE:**

 Prijave na Javni oglas dostaviti preporučeno poštom ili na protokol općine u zatvorenoj koverti sa naznakom:

**“PRIJAVA NA JAVNI OGLAS ZA IMENOVANJE ČLANA OPĆINSKE IZBORNE KOMISIJE – NE OTVARAJ",**

na sljedeću adresu:
**Općina Stari Grad Sarajevo**

**Općinsko vijeće Stari Grad Sarajevo**

**Komisija za izbor i imenovanje (Konkursna komisija)**

**ulica Zelenih beretki broj 4**

 **71 000 Sarajevo**

Po zatvaranju Javnog oglasa Konkursna komisija će pregledati dostavljenu dokumentaciju, a sa kandidatima čije su prijave blagovremene i potpune i koji ispunjavaju sve uslove iz Javnog oglasa, obavit će se intervju, nakon čega će se sačiniti rang lista sa redoslijedom kandidata, prema ukupnom broju bodova za svakog kandidata (bodovanje kandidata po osnovu: stručne spreme, naučnog zvanja, izbornog iskustva i uspjeha postignutog na intervjuu) i dostaviti Općinskom vijeću Stari Grad Sarajevo na razmatranje.

**NAPOMENA:**

-Lista pitanja za intervju sa kandidatima bez odgovora na pitanja, objavljena je na internet stranici Centralne izborne komisije BiH.

-Kandidati koji pristupe intervjuu, dužni su Komisiji dati na uvid važeći identifikacioni dokument .

-Nepotpune i neblagovremene prijave neće se uzimati u razmatranje.

Broj: 02-45-05/23
Sarajevo, 09.01.2023. godine